Sodba Splošnega sodišča (drugi senat) z dne 16. januarja 2014 –
Message Management proti UUNT – Absacker (ABSACKER of Germany)
(Zadeva T‑304/12)
„Znamka Skupnosti – Postopek z ugovorom – Prijava figurativne znamke Skupnosti ABSACKER of Germany – Prejšnja nacionalna figurativna znamka ABSACKER – Relativni razlog za zavrnitev – Verjetnost zmede – Člen 8(1)(b) Uredbe (ES) št. 207/2009“
1.                     Znamka Skupnosti – Opredelitev in pridobitev znamke Skupnosti – Relativni razlogi za zavrnitev – Ugovor imetnika prejšnje enake ali podobne znamke, registrirane za enake ali podobne proizvode ali storitve – Verjetnost zmede zaradi prejšnje znamke – Merila za presojo (Uredba Sveta št. 207/2009, člen 8(1)(b)) (Glej točke od 21 do 24, 48.)
2.                     Znamka Skupnosti – Opredelitev in pridobitev znamke Skupnosti – Relativni razlogi za zavrnitev – Ugovor imetnika prejšnje enake ali podobne znamke, registrirane za enake ali podobne proizvode ali storitve – Verjetnost zmede zaradi prejšnje znamke – Figurativni znamki ABSACKER of Germany in ABSACKER (Uredba Sveta št. 207/2009, člen 8(1)(b)) (Glej točke od 27 do 29, 47, 49, 50.)
Predmet
Tožba zoper odločbo prvega odbora za pritožbe UUNT z dne 21. marca 2012 (zadeva R 1028/2011‑1) v zvezi s postopkom z ugovorom med družbama Absacker GmbH in Message Management GmbH.
Izrek
1.
Tožba se zavrne.
2.
Družbi Message Management GmbH se naloži plačilo stroškov.